અમારાં વિદ્યાર્થીની- વિધાર્થીઓના પત્રો છાપરેથી પોકારે છે કે એમને પ્રભુ ઈસુ, બાઈબલ અને ખ્રિસ્તી ધર્મ અંગે ઘણુંબધું જ્ઞાન મળ્યું છે. ખ્રિસ્તી ધર્મ અને ખ્રિસ્તીઓ અંગેના ઘણાં અજ્ઞાનો, ગેરસમજ અને પૂર્વગ્રહો દૂર થયા છે. એમના જીવનમાં ઇસુએ પ્રબોધેલાં મૂલ્યોનું ઘડતર થયું છે. બીજા શબ્દોમાં કહીએ તો, વિવિધ ધર્મો વચ્ચે દીવાલો બાંધવાને બદલે, એકબીજાથી દૂર રહેવાને બદલે અમે ધાર્મિક એખલાસ પેદા કરવા અને આંતરધર્મીય સંવાદ સાધવાનું કામ કર્યું છે. ભિન્ન ભિન્ન ધર્મો વચ્ચે અને વિવિધ સંસ્કૃતિઓ વચ્ચે પુલ બાંધવાનું કામ સફળતાથી કરી રહ્યાં છીએ.